Saulieu

Saulieu a zo ur gumun e departamant Côte-d'Or e rannvro Bourgogn-Frank-Kontelezh hag e park naturel rannvroel ar Morvan. 2 216 annezad a oa hervez niveradeg 2023. E-barzh kumuniezh kumunioù Saulieu-Morvan emañ.

 Douaroniezh 
D'ar Biz emañ Pariz (250 km), d'ar Reter emañ Dijon (74 km), d'ar Gevred emañ Beaune (62 km), d'ar Gwalarn emañ Avallon (39 km), ha d'ar Su emañ Autun (40 km).
En diazad Saena-Normandi emañ Saulieu..

War un uhelder emañ, n'eo ket treuzet gant stêr ebet eta.

War al linenn Cravant-Bazarnes edo ti-gar Saulieu betek 2011, a-raok ma voe serret al linenn.

 Lec'hanvadurezh 
Testeniekaet eo anv ar gumun dindan ar stummoù :
 Siduo (bonn milliaire)
 Sidolocus en II kantved (Desjardins, Table de Peutinger, p. 30)
 Sidiloucus pe Sidoloucum en II kantved (Desjardins, Table de Peutinger, p. 30, hervez Itinéraire d’Antonin) 
 Sedelaucus er IV kantved (Cougny, II, p. 110, hervez Ammien Marcellin, l. XVI, chap. II) 
 Sidilocus en IX kantved (Loup de Ferrières) 
 Sedeloco vico er mare merovingian (Prou, Monnaie mérovingienne, p. 37)
 [Locus Sancti Andochii] Sedelocense e 722 (diellevr Flavigny, kopienn Bouhier, p. 2) 
 [Sanctus Andochius] Sedeloco e 877-879 (Lex, Docum., p. 9)
 Sedilocus e 1223 (G 3347) 
 Saaleu e 1269 (Fontenay, H 582)
 Saulieu e 1399 (Lex, Invent., H 1527)Alphonse Roserot, Dictionnaire topographique de la Côte-d’Or, Pariz, 1924, p. 368 (lenn enlinenn war DicoTopo) .

Kavout a ra Xavier Delamarre locu e-barzh Sido-loucoum, da lavaret eo « lenn », marteze *lokuā da gentañXavier Delamarre (rakskrid gant Pierre-Yves Lambert), Dictionnaire de la langue gauloise : une approche linguistique du vieux-celtique continental, embannadurioù Errance, 2003, p. 205.. Da dostaat ouzh an iwerzhoneg loch, « lenn, geunioù, brec'h-vor », d'ar c'hembraeg llwch « lenn » ha d'ar brezhoneg loc'h. 

Deuet da vezañ -lieu, ur stumm a gaver stank gant ar yezhoù oïl.

An elfenn gentañ Sido- (Siduo) a c'hallfe bezañ an anv-lec'h orin met n'eo ket bet displeget gant ar skrivagner.

 Istor 
Annezet e voe al lec'h kerkent hag ar mare galian. Bezioù galian-ha-roman a zo bet kavet war an torgennoù e-kichen ar vourc'h. Skrivet e oa bet hec'h anv war kartenn Peutinger ivez.

E-pad an Eil Brezel-bed e voe dieubet Saulieu d'an 10 a viz Gwengolo 1944 p'en em gavas eno eil rejimant an Dragoned (dilestret e Provañs) hag an U.S. 86th Cavalry Reconnaissance Squadron (Mechanized) dilestret e Normandi..

 Gevelliñ 




 Hevlezouriezh 
E Beaulieu emañ preti hollvrudet ar mestr-keginer gall Bernard Loiseau (1951-2003) , ha war e lerc'h ar mestr-keginer breizhat Patrick Bertron. Pretioù brudet all a zo er gumun : Hostellerie de la Tour d’Auxois, L'Hôtel de la Poste hag ar Sédélocien.

e straed kenwerzhel ar vourc'h emañ ar café parisien abaoe 1832. Miret en deus e ginkladur a-orin ha rummet eo bet e-touez ar  « Tavarnioù istorel ha gladel Frañs hag Europa » e 2008.

 Liamm diavaez 
 Lec'hienn an ti-kêr

 Daveoù 

Rummad:Kumunioù Côte-d'Or
Rummad:Kêrioù arz hag istor